Diari Oficial de la Generalitat Valenciana


Sumari del DOGV 7159, del 25-11-2013 (2013/10709)

Notificació de la sentència dictada en el procediment ordinari número 526/2011.
-------------------------------------------------------------------------------

### Dades del document

Número de DOGV
:   7159

Data del DOGV
:   25-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10991


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el procediment ordinari número 526/2011. [2013/10768]  
Assumpte civil 526/2011  
Part demandant: Elisabet Mas Mas i Ezequiel Cárceles Martínez.  
Part demandada: Promociones Rodes Altamarcha, SL.  
Sobre: ordinaris.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 000274/2013  
Elx, 4 d'octubre de 2013  
Carlos San Martín Gómiz, magistrat jutge del Jutjat de Primera Instància número 4 d'Elx i partit judicial, he vist estes actuacions de juí ordinari número 526/2011, seguides a instàncies d'Elisabet Mas Mas i Ezequiel Cárceles Martínez, representats pel senyor Castaño López, procurador, contra la mercantil Promociones Rodes Almarcha, SL, declarada en situació processal de rebelia, i de les quals es deduïxen els següents: [?]  
Dispositiva  
Estime la demanda interposada per Elisabet Mas Mas i Ezequiel Cárceles Martínez contra la mercantil Promociones Rodes Almarcha, SL, i, en conseqüència, declare resolt el contracte subscrit per les parts amb data 6 de desembre de 2006 i condemne la mercantil Promociones Rodes Almarcha, SL, a abonar a Elisabet Mas Mas i Ezequiel Cárceles Martínez la suma de 30.000 euros, quantitat a què caldrà afegir els interessos legals previstos per l'article 1108 del Codi Civil des de la data d'interposició de la demanda fins al pagament o consignació efectius, que seran, al seu torn, els previstos per l'article 576 de la Llei d'Enjudiciament Civil, en cas de ser-ne instada l'execució.  
  
S'imposen les costes a la part demandada.  
Es mantenen les mesures cautelars adoptades en la interlocutòria de data 27 de juny de 2011, peça separada número 798/2011 d'este jutjat.  
Esta resolució no és ferma i s'hi pot interposar un recurs d'apelació davant d'este Jutjat per a l'Audiència Provincial d'Alacant en el termini de 20 dies, a partir de la seua notificació, de conformitat amb el que disposen els articles 455 i següents de la Llei d'Enjudiciament Civil, en especial i respecte del termini, segons el que disposa l'article 458.1 d'esta.  
En cas de procedir a la interposició del recurs d'apelació, el recurrent haurà de depositar la quantitat de 50 euros en el compte de depòsits i consignacions d'este Jutjat obert en Banesto amb el número 6982218406 0526 11. Per al cas de realitzar l'ingrés per mitjà de transferència, el número de compte és el següent: 0030 3035 70 7173022421; i haurà de consignar en el caseller d'observacions el número de procediment. Cosa que haurà de ser acreditada davant d'este tribunal en el termini de dos dies.  
Porteu l'original al llibre de sentències i deixeu una testimoniança d'esta resolució en les actuacions.  
Esta és la meua sentència, que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar mentres celebrava audiència publica el dia de la data. En done fe.»  
Atés que es desconeix el domicili o la residència actuals de la part demandada, per una provisió de la data, el jutge, de conformitat amb el que disposen els articles 156.4 i 164 de la Llei 1/2000, de la Llei d'Enjudiciament Civil, ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 4 d'octubre de 2013.- La secretària judicial: M.ª del Mar Carcerán Donate.